Ουτμπά ιμπν Αμπί Σουφγιάν

Ο Ουτμπά ιμπν Αμπί Σουφγιάν ιμπν Χαρμπ (αραβ.:     ) ήταν μέλος τής άρχουσας οικογένειας των Ομεϋαδών, και υπηρέτησε ως κυβερνήτης των Ομεϋαδών τής Αιγύπτου το 664–665, κατά τη διάρκεια τής βασιλείας τού αδελφού του, χαλίφη Μουαβίγια Α΄ (βασ. 661–680 ).

 Ο βίος του 
δεξιά|μικρογραφία|300x300εσ|Γενεαλογικό δέντρο των Σουφγιανιδών, τής άρχουσας οικογένειας τού Χαλιφάτου των Ομεϋαδών, στο οποίο ανήκε ο Ουτμπά.
Ο Ουτμπά ήταν γιος τού Αμπού Σουφιάν ιμπν Χαρμπ των Μπανού Ουμαγιά και τής Χιντ μπιντ Ουτμπά.  Υπό τον χαλίφη Ουμάρ ιμπν αλ-Χαττάμπ (βασ. 634–644 ), ήταν επιφορτισμένος με την είσπραξη τού sadaqat (φόρου υποτέλειας) από τη φυλή Kινανά, που είχε την έδρα της γύρω από τη Μέκκα.  Προσπάθησε να χρησιμοποιήσει τα χρήματα, που συγκέντρωνε από αυτούς, για εμπόριο.  Πολέμησε στο πλευρό των Κουραϊσιτών, με επικεφαλής τη σύζυγο τού Ισλαμιστή προφήτη Μωάμεθ, Αϊσά, εναντίον τού εξαδέλφου τού Μωάμεθ, χαλίφη Αλί (βασ. 656–661), στη Μάχη τής Καμήλας κοντά στη Βασόρα το 656. Αμέσως μετά τη νίκη τού Αλί, ο Ουτμπά κατέφυγε στην Αϊσά, και απέφυγε να δώσει υποταγή στον Αλί. Λίγο αργότερα κατάφερε να διαφύγει στη Δαμασκό, όπου ο αδελφός του, Μουαβίγια, κυβέρνησε ως κυβερνήτης τής Συρίας.  Στις διαπραγματεύσεις συμμαχίας μεταξύ τού Μουαβίγια και τού Αμρ ιμπν αλ-Ας, ο Ουτμπά πίεσε τον αδελφό του να δεχθεί την προσφορά τού Αμρ να λάβει την ισόβια διακυβέρνηση τής Αιγύπτου, σε αντάλλαγμα για την υποστήριξή του εναντίον τού Αλή.  Ο Ουτμπά αργότερα συμμετείχε στη συνοδεία τού Μουαβίγια κατά τη Μάχη τού Σιφίν εναντίον τού Αλί το 657.  Ο Μουαβίγια έγινε χαλίφης το 661, και διόρισε τον Ουτμπά να ηγηθεί τού ετήσιου προσκυνήματος Χατζ στη Μέκκα, τον Μάρτιο τού 662. 

Μετά το τέλος τού Αμρ το 664, ο γιος του Αμπντ Αλλάχ, διορίστηκε κυβερνήτης τής Αιγύπτου για μερικές εβδομάδες το 664, προτού απομακρυνθεί από τη θέση του και ο Ουτμπά διοριστεί κυβερνήτης τής Αιγύπτου.  Ενίσχυσε την μουσουλμανική αραβική παρουσία, και ανέβασε το πολιτικό κύρος τής Αλεξάνδρειας, αποστέλλοντας 12.000 αραβικά στρατεύματα στην πόλη, και κατασκευάζοντας ένα Νταρ αλ-Ιμαρά (παλάτι τού κυβερνήτη).  Το Νταρ αλ-Ιμαρά προοριζόταν να χρησιμεύσει ως κατοικία τού Άραβα κυβερνήτη τής επαρχίας, ο οποίος είχε την έδρα του στο Φουστάτ.  Ο Ουτμπά ήταν ο πρώτος Άραβας κυβερνήτης τής Αιγύπτου, που καταγράφεται ότι επισκέφθηκε την Αλεξάνδρεια από τις αραβικές πηγές, αν και ο Αμρ λέγεται έμμεσα ότι εισήλθε στην πόλη ως κυβερνήτης, σύμφωνα με τον αλ-Μπαλαντουρί.  Παρ' όλα αυτά, ο Ουτμπά εξακολουθούσε να ανησυχεί, ότι ο αριθμός των στρατευμάτων στην Αλεξάνδρεια παρέμενε ανεπαρκής, και ευάλωτος στον μεγάλο, τοπικό χριστιανικό πληθυσμό εκεί.  Ο Ουτμπά απεβίωσε εν ενεργεία το 665,  και τον διαδέχθηκε ο αγωγιάτης τού Μωάμεθ, Ουκμπά ιμπν Αμίρ.  Σύμφωνα με τον ιστορικό του 9ου αι. αλ-Ταμπαρί, ωστόσο, ο Ουτμπά ηγήθηκε τού προσκυνήματος (χατζ) τον Φεβρουάριο τού 667, και αυτός ή ο αδελφός του Ανμπασά ηγήθηκαν ξανά τον επόμενο χρόνο, τον Ιανουάριο τού 668. 

Ο γιος τού Ουτμπά, αλ-Βαλίντ, συνέχισε να υπηρετεί ως κυβερνήτης τής Μεδίνας υπό τον Μουαβίγια και τον γιο και διάδοχό του, χαλίφη Γιαζίντ Α΄ (βασ. 680–683). Απόγονος τού Ουτμπά, ο Αμπντ Αλάχ ιμπν Μουχαμάντ αλ-Ουτμπί καταγράφηκε ως πηγή πληροφοριών στην ιστορία τού αλ-Ταμπαρί. 

 Αναφορές 

 Βιβλιογραφία 
 Brinner, William, ed. (1987). The History of al-Ṭabarī, Volume II: Prophets and Patriarchs. SUNY Series in Near Eastern Studies. Albany, New York: State University of New York Press. ISBN 978-0-87395-921-6.




 Morony, Michael G., ed. (1987). The History of al-Ṭabarī, Volume XVIII: Between Civil Wars: The Caliphate of Muʿāwiyah, 661–680 A.D./A.H. 40–60. SUNY Series in Near Eastern Studies. Albany, New York: State University of New York Press. ISBN 978-0-87395-933-9.


Κατηγορία:Δυναστεία των Ομεϋαδών